مصطفى الفكاك (إمينتانوت - 1986)، و اللي معروف ب سميت مصطفى سوينݣا، هو يوتوبر مغريبي، معروف بلبرنامج اللي كيدير ب دّارجة، و اللي سميتو "أجي تفهم". ف 2014، ربح سوينݣا لجائزة د الشخصية د لعام ف النسخة السابعة د لمسابقة د ماروك ويب أواردس ف لفئة ديال لإبداع. تولد مصطفى سوينݣا ف إيمينتانوت ف 1986، ولكن ملًي كان صغير رحلو دارهم للدار لبيضا وتمًا فين كبر تا خدا لباك و موراها الشهادة د تقني متخصص فلمعلوميات. خدم مصطفى عام و نص ولكن من بعد خرج من لخدمة حيت ماعجبوش لحال يبقا خدًام غي موظف و ماعندو تا أحلام. مشا مصطفى ل سلا وتمًا قرا السيرك تلت سنين، و تخرًج فنان د السيرك مؤدي، ومخرج مسرحي متخصص ف السيرك. بدا سوينݣا ف ليوتوب مع عبد الله أبو جاد، قبل ما يولًي تيخدم لراسو و دار لبرنامج ديال أجي تفهم و تا الشركة ديالو. الاصل ديال لّقب ديالو "سوينݣا" هي حركة بهلوانية كاتدار فالسيرك عندها نفس سّمية.[خاص شي عين/مصدر لهادشي] لقاء ڤيديو كيهضر فيه سوينݣا على حياتو و لمسار ديالو مصطفى سوينغا - من السيرك إلى تشكيل الرأي العام المغربي - إيديطو 24 (2019) الرابحين ف ماروك ويب أواردس د 2014 (ب لفرانساوية) قصة مصطفى الفكاك المعروف ب “سوينكا” صاحب قناة أجي تفهم - موتيڤيني